**ΑΠΟΣΠΑΣΜΑ**

Από το πρακτικό της 28ης συνεδρίασης του Δημοτικού Συμβουλίου Ιθάκης στις 23-12-2019.

**Πράξη 199η**

Ιθάκη, σήμερα 23 Δεκεμβρίου 2019, ημέρα Δευτέρα και ώρα 18:00΄ συνήλθε το Δημοτικό Συμβούλιο σε τακτική συνεδρίαση, στην αίθουσα του ΚΑΠΗ, *παρόντος του Δημάρχου κ. Διονυσίου Γερ. Στανίτσα,* έπειτα από την αρ. 6792/19-12-2019 έγγραφη πρόσκληση του Προέδρου του κ. ΦΙΑΜΠΟΛΗ ΣΤΕΦΑΝΟΥ, που επιδόθηκε σε καθένα από τα μέλη του σύμφωνα με τις διατάξεις του άρθρου 74 του Ν. 4555/2018.

Στη συνέχεια διαπιστώθηκε η νόμιμη απαρτία, εφόσον ήταν παρόντα από τα 17 μέλη του, τα 10 και αναλυτικά :

|  |  |  |
| --- | --- | --- |
| **ΠΑΡΟΝΤΕΣ** | | **ΑΠΟΝΤΕΣ** |
|  | ΦΙΑΜΠΟΛΗΣ ΣΤΕΦΑΝΟΣ *(ΠΡΟΕΔΡΟΣ)* | ΑΝΑΓΝΩΣΤΑΤΟΣ ΛΟΥΚΑΣ |
|  | ΜΑΡΜΑΡΗΣ ΙΩΑΝΝΗΣ *(ΑΝΤΙΠΡΟΕΔΡΟΣ)* | ΤΡΕΛΛΗΣ ΙΩΑΝΝΗΣ |
|  | ΤΥΠΑΣ ΑΝΔΡΕΑΣ *(ΓΡΑΜΜΑΤΕΑΣ)* | ΚΑΡΑΒΙΑΣ Ι. ΚΩΝ/ΝΟΣ |
|  | ΒΕΡΩΝΗΣ Λ. ΓΕΡΑΣΙΜΟΣ | ΜΑΥΡΟΚΕΦΑΛΟΣ ΕΠΑΜΕΙΝΩΝΔΑΣ |
|  | ΓΕΩΡΓΑΝΑ ΕΥΦΕΛΒΙΝΑ (ΒΙΝΑ) | ΤΑΦΛΑΜΠΑΣ ΑΛΕΞΑΝΔΡΟΣ |
|  | ΛΟΥΚΑ ΟΥΡΑΝΙΑ | ΠΑΤΣΑΛΙΑΣ ΣΑΒΒΑΣ |
|  | ΡΑΔΙΤΣΑΣ ΝΙΚΟΛΑΟΣ | ΠΕΡΙΧΑΡΟΣ ΒΑΣΙΛΕΙΟΣ |
|  | ΔΟΡΙΖΑΣ ΠΑΝΑΓΙΩΤΗΣ |  |
|  | ΑΡΣΕΝΗ ΑΘΗΝΑ | *(αν και νομίμως προσκληθέντες)* |
|  | ΚΟΥΤΣΟΥΒΕΛΗΣ Π. ΚΩΝΣΤΑΝΤΙΝΟΣ |  |

Ο Πρόεδρος εισάγει προς συζήτηση το 1ο θέμα εκτός ημερήσιας διάταξης **(Αίτημα του Δήμου Ιθάκης όπως το ποσό των χρημάτων που προέρχεται από την κατάπτωση των εγγυητικών επιστολών, λόγω μη εκπλήρωσης των συμβατικών υποχρεώσεων του προηγούμενου αναδόχου του έργου της κατασκευής επέκτασης-αναβάθμισης Λιμένος Πισαετού Ιθάκης, διατεθεί εξ ολοκλήρου από την Περιφέρεια Ιονίων Νήσων για εκτέλεση έργων στο Νησί της Ιθάκης)** και αφού το Συμβούλιο αποφάσισε ομόφωνα για την συζήτηση του θέματος εκτός ημερησίας, ως κατεπείγοντος, δίνει τον λόγο στον Δήμαρχο που αναφέρει :

« Στις 23.12.2019 πραγματοποιήθηκε έκτακτο Περιφερειακό Συμβούλιο με τηλεδιάσκεψη για επείγουσα – λόγω καταληκτικών ημερομηνιών – λήψη απόφασης πάνω στο ζήτημα του εξώδικου συμβιβασμού με ΤΣΜΕΔΕ, κατόπιν αναγνώρισης οφειλής του προς την Π.Ι.Ν. – Π.Ε. ΚΕΦΑΛΛΗΝΙΑΣ & ΙΘΑΚΗΣ ύψους 1.558.354,38 ευρώ.

Το ποσό αυτό προκύπτει από την κατάπτωση των εγγυητικών επιστολών λόγω μη εκπλήρωσης συμβατικών υποχρεώσεων του προηγούμενου αναδόχου του έργου της κατασκευής επέκτασης-αναβάθμισης Λιμένος Πισαετού Ιθάκης, μετά την δικαίωση της Π.Ι.Ν. από το Συμβούλιο της Επικρατείας.

Ζητώ λοιπόν από το Δημοτικό Συμβούλιο να απαιτήσει από την Π.Ι.Ν. που προέκυψε από τις τελευταίες εκλογές να υλοποιήσει την δέσμευση της προηγούμενης Περιφερειακής Αρχής και να διατεθεί όλο το ποσό για τις ανάγκες της Ιθάκης. »

Το Δημοτικό Συμβούλιο αφού άκουσε τα ανωτέρω, έλαβε υπόψη την διαλογική συζήτηση όπως αυτή αναλυτικά καταγράφεται στα απομαγνητοφωνημένα πρακτικά :

ΑΠΟΦΑΣΙΖΕΙ ΟΜΟΦΩΝΑ

Απαιτεί από την Π.Ι.Ν. – Π.Ε. ΚΕΦΑΛΛΗΝΙΑΣ & ΙΘΑΚΗΣ το ποσό που προέρχεται από την κατάπτωση των εγγυητικών επιστολών, λόγω μη εκπλήρωσης των συμβατικών υποχρεώσεων του προηγούμενου αναδόχου του έργου της κατασκευής επέκτασης-αναβάθμισης Λιμένος Πισαετού Ιθάκης, να διατεθεί εξ ολοκλήρου από την Περιφέρεια Ιονίων Νήσων για εκτέλεση έργων στο Νησί της Ιθάκης.

Ο ΠΡΟΕΔΡΟΣ ΤΑ ΜΕΛΗ

ΥΠΟΓΡΑΦΗ ΥΠΟΓΡΑΦΕΣ

Ακριβές αντίγραφο

O ΑΝΤΙΠΡΟΕΔΡΟΣ ΤΟΥ Δ.Σ.

ΙΩΑΝΝΗΣ ΜΑΡΜΑΡΗΣ